ЕМУЛСИЯТА ДАЙМЛЕРКРАЙСЛЕР | Банкеръ\nВ поредица от статии сп. Иконъмист проследява част от големите корпоративни обединения, предприети в последните няколко години - замисъла им, стратегията и резултата - за съжаление невинаги добър. Първият анализ на авторитетното английско списание, който в. БАНКЕРЪ предложи в миналия си брой, бе на злощастното поглъщане на Диджитъл Икуипмънт (Digital Equipment) от Компак (Compaq), което за няколко години разклати сериозно и двете компании. Вторият е посветен на сливането между Даймлер-Бенц (Daimler-Benz) и Крайслер (Chrysler). Той предлага отговор на въпроса дали трансграничните сделки са по-различни от останалите, или просто са по-сложно осъществими.\nПреди две години Даймлер-Бенц, най-печелившият немски производител на автомобили и собственик на прочутата в цял свят търговска марка Мерцедес, се сля с щатската компания Крайслер - най-малкия, но най-продуктивен от трите големи автомобилни производители на САЩ. Сделката, замислена като трансгранично обединение, имаше брилиянтна браншова логика. Но успехът на новата компания ДаймлерКрайслер зависеше от съвместяването не само на двете централи в Щутгарт и Обърн Хилс, щат Мичиган, но също и на множеството офиси и фабрики с различна национална и корпоративна култура. За да преодолее тези различия,\nобединената фирма приложи твърде необичаен подход\nВ своите предобединителни планове Даймлер почти не обърна внимание на особеностите, произтичащи от факта, че сделката е трансгранична. Екхард Кордес - един от тримата мениджъри на немската компания, участвали в преговорите с Крайслер, посочва три големи спорни момента, върху които се съсредоточил екипът на Даймлер. Първо, как да съвместят по най-добрия начин две фирми със силно и характерно присъствие? Второ, ще проработи ли изобщо новата структура, като се има предвид, че в световната практика липсва прецедент за подобно сливане? И трето, дали Даймлер и Крайслер ще имат достатъчно кураж да доведат до успешен край интеграцията?\nНито един от тези въпроси не съдържа специален трансграничен елемент. Но разликата в корпоративното мислене си искаше своето. Не можеше да остане без внимание и напълно оправданото усещане на американците, че обединението не е между равни, а е по-скоро сделка, в която конците дърпа Даймлер. Ръководителите от среден калибър и механиците, работещи в Крайслер, приемаха сливането като продажба на компанията им на чужденци и се страхуваха от налагането на закостенялата практика на тевтонците върху собствената им гъвкава система на работа.\nДве култури - една компания\nВъпреки множеството препятствия комбинацията ДаймлерКрайслер бе осъществена под девиза една компания, с единна стратегия, с един президент и с две култури. Мениджъри от двете фирми кръстосват Атлантическия океан за поредица от срещи, търсейки начин да намалят разходите и да поделят средствата, необходими за бъдещото развитие на компанията. За да се преборят с умората и часовата разлика при непрекъснатите пътувания, те използват специално преработен самолет, предлагащ и удобства за спане. Разстоянието бе съкратено допълнително, след като ДаймлерКрайслер нае офиси в Ню Йорк.\nМеждувременно новата фирма продължи да се разраства. На 27 март 2000 г. тя сключи сделка с губещата японска автомобилна компания Мицубиши Мотърс, чрез която да осъществи плановете си за производството на малки коли. А на 26 юни ДаймлерКрайслер похарчи 428 млн. щ. долара за 10% дял в южнокорейския Хюндай.\nПогледнато от друг ъгъл обаче,\nобединението не отговори на очакванията\nна своите създатели. До миналата есен компаниите обсъждаха възможността да поддържат две централи.\nДве години след сливането новата фирма гъмжи от проблеми. Някои от тях са финансови. ДаймлерКрайслер упорито отбягва детайлни дискусии върху стратегията за снижаване на разходите, въпреки интереса на инвеститорите. Но групировката признава, че трябва да се вземат спешни мерки за стабилизиране на оперативните резултати. На 26 юли мениджърите на ДаймлерКрайслер обявиха печалба от 1.7 млрд. щ. долара за второто тримесечие на 2000 година. Но казаха също, че предстои борба за постигане на заложените разчетни оперативни приходи за пълната финансова година.\nРъководителите на компанията признават, че трябва да подобрят контактите си с инвеститорите. Това е абсолютно необходимо, след като цените на акциите й паднаха с над 40% в сравнение с нивата, регистрирани през 1999 година. Което означава, че фондовият пазар е скептично настроен към бъдещето на обединената фирма.\nСъществуват и оперативни проблеми. Конкуренцията на пазара на коли се изостря, особено в родината на Крайслер и във високодоходната ниша на миникупетата, където американските автомобилостроители имаха водеща позиция. Докато конкурентите от японската Хонда например произведоха свое собствено купе, Крайслер продължи да предлага старите и да разчита на стръвта на дилърите си, като им дава все по-високи отстъпки. Но продажбите пресъхнаха и американците бяха принудени да започнат изпълнението на нова програма за съкращаване на разходите си с 2 млрд. щ. долара. Дори сделката с Мицубиши е признание, че\nтрансатлантическият брачен съюз куца\nТой съчетава два допълващи се набора от продукти в САЩ и Европа, но не компенсира слабото присъствие на двете фирми на по-бързо развиващите се пазари в Азия и Латинска Америка. Преди единайсет месеца Юрген Шремп, президент на Даймлер, искаше да инвестира в Нисан, за да запълни липсващата азиатска пазарна ниша. Но управителният съвет не му разреши, защото сметна, че компанията няма да се справи с две големи покупки наведнъж. И за учудване на Рено - другия кандидат за Нисан, немците се отказаха от сделка, която щеше да ги направи богати, за разлика от поглъщането на Крайслер.\nДвете групи проблеми\nВ средата на 90-те години Крайслер едва отърва кожата, след като стигна почти до банкрут и след като по-късно успя да се изплъзне от неприятелската оферта за поглъщане на корпоративния нашественик Кърк Киркорян - най-големия индивидуален акционер в автомобилната фирма. Крайслер бе малък, но имаше стабилни модели - накъде да тръгне? Неговите консултанти от Креди Суис Фърст Бостън (Credit Suisse First Boston) подготвиха доклад с шест стратегически възможности. Всичките предвиждаха някаква форма на съдружие с немците.\nПрез 1995 г. компаниите от двете страни на Атлантика проведоха кратко опознаване. През 1997 г. Шремп поднови преговорите и бе приет благосклонно от президента на Крайслер Боб Ийтън. Той по-късно бе подложен на унищожителни критики заради решението си да заеме по-нисшестоящия пост на един от двамата главни изпълнителни директори на обединената фирма. Американецът обаче определено заслужава поздравления за тактиката си, защото в замяна на понижението издейства за акционерите на Крайслер голяма премия над пазарната й оценка.\nВъпреки обективните трудности\nобединението можеше да премине и по-гладко, ако мениджърите на двете компании не се опитваха да ги заобикалят. Задачата по съвместяването на коренно различните начини на бизнес се оказа по-лесноразрешима. Ръководителите на бюрократичния и церемониален Даймлер се съвещаваха с часове и изписваха топове хартия за взетите решения. Днес, под влияние на спонтанните американци, повечето докладвания стават устно, а паметните записки, резюмиращи разискванията, са по една страница.\nНякои бариери обаче се оказаха по-труднопреодолими. Например два, три и дори четири пъти по-високите заплати на американците от тези на немците за едни и същи длъжности. Или пък разточителството на ръководителите на Даймлер, които по правило пътуват в първа класа за срещите си и отсядат в луксозни хотели.\nОбединението отчасти бе улеснено от факта, че нито една от двете компании не се придържаше плътно към щатските или към тевтонските стереотипи на поведение на висшия си мениджмънт. Крайслер не бе страхливата фирма от Детройт, която през 80-те години оцеля само благодарение на усета на тогавашния си главен изпълнителен директор Лий Якока. Президентът й Ийтън - бивш ръководител от Дженеръл Мотърс, е предпазлив и сдържан. Шефът на Даймлер-Бенц Шремп пък се е оформил като личност в Южна Африка, където все още обича да разпуска. Той е смел, земен и своенравен ръководител, който първо слуша, след това си съставя мнение и накрая упражнява контрол. Естествено, операцията не мина без текучество на талантливи кадри от Крайслер. Но процесът постепенно бе овладян, а немците научиха ценен урок - че лоялността на служителите не е природна даденост.\nПоуката от сливането на Даймлер и Крайслер може би ще е, че трансграничните операции не се различават от останалите обединения, но не бива да се пренебрегват детайлите. Най-сложно бе обединената компания да заработи ефективно. През май 1998 г. ръководителите на сливащите се фирми прогнозираха през 1999 г. разходите да се съкратят с 1.4 млрд. щ. долара. Но не обявиха вътрешните си разчети за по-нататъшни снижения на разходите до 2000 и до 2005 година. Може би защото доказването на подобни икономии става по-сложно с течение на времето. Възможно е да е имало и по-тънки и непредвидими моменти. Като например невъзможността да се използват едни и същи компоненти за автомобилите на Даймлер и Крайслер.\nАко ДаймлерКрайслер успее да се пребори с трудностите, сливането им ще се запомни като шедьовър. Ако не успее, вината вероятно ще бъде хвърлена върху трансграничните различия - език и култура. Но те излизат на преден план само ако и другите неща вървят зле.


Иван Костов за доклада на ЕК: Дълбока реформа на съдебната власт е невъзможна без промяна на Конституцията - Портал ЕВРОПА\nПортал Европа разговаря за доклада на Европейската комисия по механизма за сътрудничество и проверка с председателя на партия „Демократи за силна България", съпредседател на „Синята коалиция" и бивш министър-председател Иван Костов.\nКак бихте коментирали доклада, обективно ли е видяла Комисията ситуацията в България?\n- Да и не трябва да се чете с розови очила.\nГ-н Пенчев каза същото, каза че Комисията е видяла много точно проблемите в съдебната система.\n- За първи път докладът, в констатациите си и в препоръките си, има една характерна за управленските решения предметност, т.е. той говори и дефинира проблема и настоява за решение на абсолютно конкретни проблеми. Това е разликата между досегашните доклади, които бяха по-общи, по-абстрактни, по-политически констатации, отколкото този.\nДали трябва да продължаваме с механизма за сътрудничество?\n- Той е полезен. Очевидно всичко, което се прави в България става под европейски натиск. До голяма степен под европейски натиск и разбира се с една налична воля за реформи на самия връх на политическата власт. Аз бих определил като особена ролята на министъра на правосъдието Маргарита Попова, чиято заслуга е за първи път положителен и насърчителен тон на доклада.\nТ.е стратегията, която беше приета на 23 юни, която е цитирана в доклада е голяма стъпка за министъра на правосъдието.\n- Не само тя. Това, което е видяно и оценено като поведение на Министерство на правосъдието - стратегията за продължаване на съдебната рефрома, правителствената концепция за наказателна политика, промените в наказателно процесуалния кодекс, проекта за изменение на закона за съдебната власт, който е особено важен, проектът за изменение закона за предотвратяване и разкриване на конфликт за интереси, включително разширяване на приложното поле за отнемане на имущество, придобито по незаконен начин и приетата на 23 юни стратегия за борба с престъпността и корупцията. Всичко това е работа на министъра на правосъдието и тя е оценена еднозначно положително.\nВ доклада се вижда голямо безпокойство за назначенията в съдебната власт. Преди няколко часа Мартин Димитров изрази позицията, че е хубаво да се назначават две трети от съдиите във Висшия съдебен съвет от Парламента, докато Волен Сидеров още вчера каза, че съдиите трябва да се избират пряко от народа. Вашият коментар?\n- Това са неща, които не са свързани с доклада на ЕК. Нямат отношение към съдържанието и са идеи, подхвърлени с въображение. Те не дават основание за сериозно коментиране на доклада.\nПредседателят на ВАС каза, че не са назначавани магистрати от миналата година и системата е пред „запушване".\n- Никак не съм съгласен с него. Той трябва да процедира по друг начин. Трябва силно да се насърчава намерението на изпълнителната и законодателната власт да натовари ВСС с правото да съкращава състава на съдилищата. По този начин ще намали и всички съдилища в системата на административния съд. Казвам му го право в очите, дано стигне до него, защото той създаде 28 окръжни съдилища, някои от които нямат никаква работа. Заемат огромни сгради, струват много скъпо, нямат обща обслужваща администрация и са нечестно пропилени пари на данъкоплатеца. Това беше направено по времето на Симеон Сакскобурготски.\nЗа първи път в доклад се споменава толкова категорично за промяна на процедурите за обществените поръчки.\n- Ако степенуваме критиките, най-тежка, колкото и да не е приятно да го чуят вероятно правителството и вицепремиера, е критиката към Министерство на вътрешните работи - „няма реформи там" се казва. Искат се реформи. Надявам се, че мнозина ще се сетят, че аз лично съм заставал на позицията и съм казвал на министъра по време на дебати в Народното събрание, че той трябва да реформира това министерство. Следващата тежка критика е към съда. Съдът е големият длъжник в този доклад - преди всичко, заради липсата на присъди, макар вече да има и там положителни проблясъци. Но съда не е уеднаквил практиките на решаването на делата, той не е качил решенията в интернет, както е поел ангажимента. Нищо не им пречи да го направят, за да могат да се унифицират правилата. Освен това не е в състояние да приведе дисциплина в съдебната зала, напр. случат на Златко Баретата, когато бяха заплашени прокурорите и как съдията седи и мълчи, вместо да ги прати в карцера всичките и да ги осъди още на място за обида на правосъдието и да им увеличи делата само заради това поведение. Няма такъв куриоз - виждаме колко време се проточи делото срещу братя Галеви в кюстендилския съд. Колко години му трябва на кюстендилския съд да завърши това дело. Това е чист страх. Трета е разкритикувана прокуратурата, но по доста специфичен начин. Първо на прокуратурата ясно й е казано, че липсва капацитет да работи по специални дела, напр. злоупотреба с еврофондове. Констатирани са много нарушения при търговете - казват 100%. Липсва капацитет на прокуратурата да реагира на тези неща, освен това в няколко области, където се откриват нови полета на престъпление - конфликт на интереси (това, което се случва в Народното събрание си е типичен конфликт на интереси), корупцията на висшите нива, организираната престъпност и най-вече реакции по отношение на тези най-сложни състави. На прокуратурата е казано, че не й достига капацитет и след това, че тя е страхлива малко. В смисъл такъв, че тя не действа решително и смело, прави предварителни разследвания, които траят много дълго време. Вземете за пример министър-председателя Станишев. Колко време им трябваше да установят очевидни неща на прокуратурата - защо беше това разследване, има ли ги докладите - няма ги, трябва ли да ги има - трябва , защо се бавят. Първо се завежда делото и след това се провежда разследването. Те го разследваха веднъж, сега го разследват втори път, т.е те повтарят, потретват една и съща експертиза., която е очевиден страх от сблъсък с извършителите на големи престъпления. Но от друга страна е казано и това е много важно, че са изключително малко делата, които се завеждат в прокуратурата по сигналите на специализираните органи и там е направена много важна констатация, която ние многократно тук сме казвали. Има органи, които са конструирани да действат по сигнали, а не ex officio, т.е. нямат право официално да назначават проверки, да обхващат тежките криминогенни полета, защото не на всякъде е едно и също. Известно къде са нарушенията, известно е къде са злоупотребите, вместо там да се насочат специализирани, официални проверки, има органи, които работят по сигнал, което ги прави много нестабилни, много несръчни. Т.е. органите не търсят нарушенията, а чакат някой да им каже, че подозира, че някой, някъде е извършил нарушение и те тогава отиват и проверяват сигнала. Това е една много сложна практика и израз на нерешителност и на обща слабост на българската контролна и инспектираща структура. Това, което ние много пъти сме настоявали с Екатерина Михайлова и ще питаме премиера в началото на следващата сесия. Настояваме там да има промяна. Но резултатите от 2009 г. са още по-лоши, отколкото от 2008 г. - в смисъл много малко дела, заведе прокуратурата по сигнали на компетентни органи.\nПо наши наблюдения в някои министерства инспекторатите изобщо не работят.\n- Точно така, това е и критиката в доклада и тя е критика към изпълнителната власт. В този смисъл докладът критикува и посочва слабости и в изпълнителната власт, и в прокуратурата, и в съда и е напълно коректен.\nВ сектора за организираната престъпност, като че ли личат големи надежди за ДАНС. Комисията препоръчва тази структура да бъде оставена да работи.\n- Това, което е казано високата оценка на специализираните екипи, създадени от прокуратурата, МВР и ДАНС и се настоява да се увеличи тяхното поле на действие, което е правилно, защото те са ефикасни, те са мощно средство за противодействие на организираната престъпност, не толкова колкото ГД „Борба с организираната престъпност" към МВР, колкото и да искаме да похвалим тази дирекция, но тя не е толкова ефикасна без специализираните екипи. Всъщност, ако някой заслужава истинска похвала това са специализираните екипи и доклада го е направил.\nЗа първи път в доклада се казва, че се наблюдава политическа воля. Толкова ли беше сложно през последните 3 години да има политическа воля за някаква промяна?\n- 8 години нямаше никаква политическа воля. Наистина това е така, за първи път личи политическа воля за справяне. Дали тя правилно е фокусирана, примерно от вицепремиера Цветанов, който веднага побърза да обвини съда, вместо да прочете критично и самокритично текста за себе си.\nОпозицията го прочете по друг начин - представя доклада едва ли не по-критичен от колкото някога е бил до сега?\n- Очевидно не е вярно това. Тези са го чели с черни очила. Този доклад е насърчителен. За първи път той не е остро негативен, не съдържа тежки квалификации.\nА изпуснали ли са нещо от ЕК?\n- Малко са се изхвърлили, според мен, на няколко места, напр. те говорят за дълбока реформа на съдебната власт. Всъщност дълбока реформа на съдебната власт е възможна единствено чрез промяна на Конституцията.\nЕдин показател, по който не ни критикуват.\n- И в този смисъл ЕК не е в състояние да схване, че успехите, които успява да постигне Министерството на правосъдието и министърът специално, са без дълбока реформа на законодателната власт, защото дълбоко означава промяна на органите, на техните функции и задачи, на общата система в конституционната наредба на страната. Дълбока реформа е, ако прокуратурата отиде към изпълнителната власт, ако се промени броя и състава на членовете на ВСС, начина на тяхното избиране, техните отговорности и т.н. Малко не е видяно това в дълбочина. Аз ако съм на мястото на г-н Груев във Върховния касационен съд няма да говоря тези общи приказки, които са банални, а ще си извадя една по една съвършено конкретните задачи, които са ми поставени да свърша. Той трябва да свърши много работи, които са записани там и тогава да навлезе в същото ниво на предметност. Бих направил същото, ако съм главен прокурор или ако съм министър на вътрешните работи и вицепремиер, особено ако отговарям за контролните и инспектиращи органи. Защото там са основните слабости и разбира се и бих прочел така доклада, че вместо проблеми в сферата на правосъдието, на министерството на правосъдието, докладът съдържа призиви за подкрепа. Всъщност директно са призовани депутатите за пръв път да подкрепят определени действия на правителството, инициирани от правосъдния министър. Нещо, което те нямат намерение да направят всичките.\nТ.е сега всички депутати трябва да прочетат доклада?\n- Депутатите трябва да прочетат доклада, за да разберат какво иска ЕК или какво настоява да се свърши, защото тя както сочи проблеми, така и търси подкрепа. За пръв път докладът е призив към политиците да подкрепят определени реформаторски действия.\nЕК приветства одобряването на докладите за България и Румъния от Съвета по общи въпроси (14-09-2010)\nПърванов даде положителна оценка за политическата воля и съществения напредък, констатирани в доклада на ЕК (21-07-2010)\nКоментари на европейските издания относно докладите на ЕК за България и Румъния (21-07-2010)\nМоника Панайотова: Докладът е мотиватор за ускоряване на реформите (20-07-2010)\nБорисов и Файман призовават за общи действия на ЕС за борба с корупцията и организираната престъпност (20-07-2010)\nЕК: За пръв път в официален годишен доклад отбелязваме политическата воля за реформи в България (20-07-2010)\nБългария и Румъния: смесен напредък в съдебната реформа и борбата с корупцията (20-07-2010)\nДоклад за напредъка на България - юли 2010 (20-07-2010)\nЕК приветства одобряването на докладите за България и Румъния от Съвета по общи въпроси\nПърванов даде положителна оценка за политическата воля и съществения напредък, констатирани в доклада на ЕК\nКоментари на европейските издания относно докладите на ЕК за България и Румъния\nБорисов и Файман призовават за общи действия на ЕС за борба с корупцията и организираната престъпност


Пространство на... - Регресия - Време е да си спомниш...\nПространство на сигурност.\nНапоследък, в практиката си, все по-често ми се налага да използвам едно по-специално място. Всеки човек има свое пространство на сигурност, така нарeченото от много от моите клиенти „Safe place/spot“. Това е пространството, в което всеки се чувства сигурен, спокоен и защитен, в хармония със себе си и заобикалящи го свят.\nИмал съм клиенти, които знаят как изглеждат техните пространства на сигурност. Те сами са стигали до тях като място, на което да избягат обикновено от много силни житейски емоции – тъга, смърт, силна физическа болка. Използвам пространствата за сигурност за среща с сродни души, важни спътници или духовни водачи.\nЗа първи път тази техника ми беше показана от една моя приятелка, която ме въведе в моето пространство на сигурност. Докато ме въвеждаш в регресия тя ме насочи към това пространство с думите: „Сега отиди на онова място в цялата Вселена, на което се чувстваш сигурен и защитен“. Никога няма да познаете къде е това място за мен– пустиня – топла, бяла, ледена пустош до където ти стига погледа, няма звук, само тишина, безкрайна тишина и трайно спокойствие.\nМоже би и вие имате такова място, на което да се скриете от Света, което сте открили сами, някъде там – в нищото и всичкото?\nМожете да преживеете мояте водена медитация на тази тема в това видео!


Правните неволи на ЕС отварят възможности, които автократите използват:: Investor.bg\nОще от този автор Германия лобира за по-строги климатични закони в ЕС\nВаршава и Будапеща нямат намерение да поправят слабите места, а вместо това ще се възползват от тях\nПравният ред на ЕС изглежда е под обсада от всички страни. Конституционният трибунал на Полша обсъжда дали решенията на блока срещу съдебните реформи в страната са конституционни - пореден сблъсък между Брюксел и Варшава за съдебната независимост, пише Бен Хол в материал за Financial Times.\nПо-рано през април пък германският конституционен съд напомни на ЕС за правомощията си, когато се съгласи да изслуша протестите на евроскептици срещу спасителния фонд на блока за 750 млрд. евро. Съдът реши, че няма да спира ратифицирането на фонда в парламента, докато разглежда случая, но все пак германските правни неволи продължават да застрашават опитите за възстановяване на европейската икономика.\nНа практика съдът в Карлсруе реши да отсъжда върху решенията на Европейския съд, който се предполага, че е финалният арбитър на ЕС.\nСлед това дойде ред и на Франция да хвърли ръкавицата. Френското правителство поиска от върховния административен съд в страната - Conseil d’État, да отхвърли като превишаващо правата си решение на Европейския съд от миналата година за събиране на данни.\nВърховенството на европейското законодателство, съблюдавано от Европейскоя съд, е „циментът, който държи тухлите заедно“, коментира Елинор Шарпстън, главен адвокат на съда до миналата година. Отслабването на тази спойка застрашава цялата конструкция.\nПолша и Унгария са сезирали Съда на ЕС заради обвързването на парите със законността\nБе изненадващо, че френското правителство, което обикновено се гордее с проевропейските си възгледи, оспори авторитета на Европейския съд и на практика повтори действията на Карлсруе.\nВ крайна сметка искът на френското правителство не успя. Conseil d’État обяви, че няма правомощията да контролира Европейския съд. Според Шаин Вале от германския Съвет за международни отношения френските действия може да са отишли по-далеч от Берлин в съпротивата срещу прилагането на европейското законодателство. За някои прависти обаче в случая става въпрос по-скоро за празни приказки, често срещани в подобен род дела.\nПо думите на професора по право Жак Зиле от Университета в Павия е важно да разграничим двата вида оспорване на европейското законодателство. В първият случай става въпрос за неуважение на върховенството на закона от правителствата в Унгария и Полша, които искат да ограничат съдебната система. Във втория става въпрос за конкуренция на конституционни структури.\nОт своя страна Шарпстън казва, че няма нищо притеснително в това дадени съдилища да дават известен отпор на Европейския съд. „Нормално е всеки върховен съд да надзирава своето поле на действие. Това е и което трябва да прави“, посочва тя, но допълва, че полската съдебна реформа е далеч по-притеснителна.\nС това е съгласна и Ким Лейн Шепеле, професор по право в Принстънския университет. Европейският правен ред е една неустойчива система, в която европейското законодателство е водещо в някои области, а националното – в други. Понякога те се сблъскват, което създава слаби места, които в повечето случай правителствата и съдилищата намират начини да покрият.\nВсе пак, допълнителната информация от Европейската централна банка за дейността по покупка на облигации изглежда е била достатъчна, за да задоволи германския конституционен съд. Но Варшава и Будапеща нямат намерение да поправят слабите места, а вместо това да се възползват от тях в своите собствени битки с ЕС.\n„Те гледат стратегически къде се намират и действат в своето собствено пространство“, допълва Шепеле, която посочва, че и двете страни са водени от умели прависти.\nОще по темата: Анализи европейско законодателство Виктор Орбан европейско право върховенство на закона германски съд\nНовите доклади на ЕК за върховенството на закона ще бъдат представени през юли


Иран - протести | Политика | DW | 13.01.2004\nИран - протести\nВсички спекулации относно предстоящите избори имат един общ знаменател: опасенията, че броят на избирателите може драстично да намалее, което би повишило шанса на консерваторите да спечелят мнозинство и да изпратят реформистите в опозиция. Избирателите са дълбоко разочаровани от липсата на реформи и измамените надежди, за да се отдадат отново на илюзията, че биха могли да постигнат нещо чрез избори. Въпреки че реформистите имат мнозинство в парламента, те не могат да направят нищо, тъй като пълномощията на консерваторите са конституционно закрепени. При това положение консерваторите биха могли да бъдат спокойни. Един месец преди изборите обаче те искат да бъдат напълно сигурни в победата си - и прекалиха: Съветът на пазителите дисквалифицира 3605 от общо 8157 кандидати. Сред дисквалифицираните е дори внучката на революционния лидер Хомейни: тя не живеела според ислямските предписания и била непозната на избирателите. Последното във всеки случай не е вярно: недопуснатата кандидатка е жена на Реза Хатами, брата на иранския президент и заместник-председател на парламента. Той също бе задраскан от кандидатските списъци - заедно с още 83-ма членове на парламента. Естествено това са все реформисти и привърженици на президента Хатами, който засега е много сдържан в реакцията си. Много по-малко сдържани са други: депутатите-реформисти провеждат седяща стачка, вътрешният министър иска да анулира дисквалификацията, а всички областни губернатори заплашват с оставка. Политическият климат в Иран се влошава. Дори "върховният водач" аятолах Али Хаменей усеща изглежда, че това не е добре. Той настоява обаче първо да бъдел извървян докрая "пътя на закона". Дисквалифицираните имат право на обжалване, а Съветът на пазителите би могъл да промени мнението си. Дори и да стане така, Иран понесе вече външнополитически щети. Комисарят на ЕС за външната политика Хавиер Солана се опита да намекне това на домакините си при краткото си посещение в Техеран: той им каза, че подобни мерки трудно могат да бъдат разбрани в Брюксел и Страсбург. Казано в прав текст: на Европа ще й бъде трудно да продължи процеса на нормализация с Иран. Търговски споразумения, диалогът в сферата на човешките права и съдействие в използването на атомната енергия за мирни цели са някои от направленията, по които ЕС и Иран желаят да си взаимодействат. Засега е невъзможно да се каже какво ще бъде отражението на мерките върху изборите. Ако дисквалификацията остане в сила, това може да доведе до още по-голямо въздържание сред избирателите. Ако мерките бъдат коригирани, това няма да означава обезателно помирение със системата. Защото през тези дни иранчани отново имат повод да се убедят до каква степен са подвластни на тази система.


„Информационно обслужване“ се справя с безпрецедентна по своя мащаб хакерска атака\t25.10.2015\n„Информационно обслужване“, компанията, която поддържа и администрира сайта на Централната избирателна комисия (ЦИК) и отговаря за компютърната обработка на резултатите от Местни избори 2015 и Националния референдум, регистрира безпрецедентна за България хакерска атака срещу публичната инфраструктура на ЦИК. Това се случи малко след началото на изборния ден. По-късно през деня стана ясно, че подобна атака е организирана и срещу публичните Интернет страници на други ключови по отношение на изборните процеси държавни организации.\n• Нормалният и обичаен трафик към сайта на ЦИК на предишни избори е бил около 1 800 000 (милион и осемстотин хиляди) заявки в рамките на цял месец, което е 275 пъти по-малко отколкото заявките в днешния ден за 10 часа.\n• През 2013 г., когато беше отразена подобна атака, бяха регистрирани общо 12 000 000 заявки за цял месец, което е около 44 пъти по-малко от регистрираните днес за 10 часа).\nДистрибутираните атаки от такъв тип се осъществяват чрез дистанционен контрол на милиони компютри, които са предварително заразени със зловреден софтуер, който може да се активира едновременно и да насочва заявки към избрани цели. Тенденцията в последните години в световен мащаб е към увеличаване на броя и интензитета на тези атаки, което налага реализирането на специфични защитни средства, които да позволяват отсяване на легитимни от нелегитимни заявки към публичните Интернет страници.\nИменно заради това, компанията предварително е осигурила възможно най-ефективната и модерна защита на инфраструктурата от подобни атаки чрез технологии и софтуер, които се използват от институции като Белия дом, например.\nИзползваме възможността да подчертаем, че инфраструктурата, извършваща компютърната обработка на резултатите е изцяло физически изолирана от Интернет. Всички действия върху публичната инфраструктура на Дружеството нямат и не могат да имат влияние върху процесите по обработка на секционните протоколи, както в 265-те общини в България, така и в централният изчислителен пункт в ЦИК.


Министър Стела Балтова: Помощите за туроператорите продължават до края на годината\nНачало България Министър Стела Балтова: Подпомагането на туроператорите продължава до края на годината\nПродължава държавната помощ за туроператорите поне до края на годината, подпомагаме и екскурзоводите. Това каза служебният министър на туризма Стела Балтова в интервю за Дарик радио.\n„В страната се допускат туристи с ПСР тест и тези, които са ваксинирани“, обясни условията за посещения на чуждестранни туристи в началото на летния сезон у нас министър Балтова.\nТя допълни, че се изготвя и протокол, в който да стане ясно, какво се прави с турист, който се разболее докато е на посещение у нас.\n„Румъния е първата страна, чийто граждани пътуват при облекчени условия до нашите курорти, но в близко бъдеще се очаква още повече чуждестранни туристите да планират посещения у нас. Работи се много активно и с руската страна, за да може съвсем скоро да има по-голяма посещаемост. Полша, Чехия и Словакия, това са пазарите към които сме се насочили, но също и Украйна“, каза Балтова.\n„Транзитното преминаване на автобусите е проблем, който трябва да се реши генерално посочи тя и допълни, че това не е проблем който стои само през лятото, а е целогодишен. Водят се разговори и с румънската страна за облекчаване на процедурата при преминаването на туристическите автобуси“, допълни министъра.\nТя даде за пример курорта „Албена“, където са ваксинирани всички хора от персонала, и заяви, че това е перспективата и за останалите курорти.\nБалтова коментира и проблема с липсата на кадри за работа в туристическия сектор. Тя каза, че за да се справи с проблема, държавата подготвя онлайн курсове, за млади хора, които да работят в тази сфера.\nпредишна статияСПИН има от 40 години. Защо още няма ваксина?\nСледваща статия„Washington Times“: Байдън ще гарантира ангажимента на САЩ към съюзниците, преди срещата с Путин


8 June 2016, 14:21 #1\nИскам да изкажа голямата си благодарност към Стефан Петров. Обърнах се към него с въпрос за ремонт на дистанционно за радио управляем автомобилен модел, а той ми изпрати работещо, подарък, даже и с батериите Благодаря, Стефане, от сърце, бъди жив и здрав! Дай Боже повече такива хора в този форум\n8 June 2016, 20:45 #2\nИмах силни съмнения, че е добър човек.\nИзказът му понякога е по-остър - да е жив и здрав!\n8 June 2016, 21:51 #3\nБраво, явно е пич!\n13 December 2017, 22:13 #4\nОтново благодарности на Стефан Петров от Кюстендил! Подари ми летрасет букви за надписи на DIY аудио компоненти\nСтефко, голямо Благодаря!!\nps : Стефан е с ограничени права и може да пише само на лични. Ако може да му се възстановят правата, това е човек с голям опит в DIY аудио електрониката, готов винаги да помогне и може да е много полезен за форума.....\nСмятам, че си е взел поука от наказанието! Идва Коледа, нека да бъдем по-добри и да си прощаваме грешките взаимно!\n13 December 2017, 22:20 #5\n13 December 2017, 22:32 #6\nЕдно време си ги купувах от чехския център, срещу Кристал...\n13 December 2017, 22:40 #7\nАз също има превъзходно мнение за Стефан! Отзивчив и помагащ е винаги!!! При него липсва комерсиалната цел и се стреми да помогне. Да си жив и здрав Стефане и все така да бъдеш добродушен!\nСъщо моля да му бъдат възстановени правата на Стефан във форума. Благодаря!\nРедактирано от Виктор Симов; 13 December 2017 в 22:41.\n13 December 2017, 22:48 #8\n14 December 2017, 00:38 #9\nОще едно +1.\nМоже и да е прегрешил някъде, но пък Стефан е полезен за форума.\n14 December 2017, 00:41 #10\nСтефан Петров, въпреки пеперливия си език понякога, винаги е бил готов да помогне!\nНа мен също ми е помагал, както директно, така и индиректно и то без да търси облаги!\n(Надявам се ограничението му да е временно и скоро да отпадне).\nС най-добри чувства: Алекс.\n14 December 2017, 09:21 #11\n+1 Задължително! Закон!!!\n14 December 2017, 10:32 #12\nОграничението за писане на Стефан Петров е наложено поради некотролируемо писане на глупости в часовете след 19.00 вечер, даже той самият го е казвал, че тогава пише "друг човек". Ако същият си е взел поука и декларира, че това е минало, ще му възстановим правата, но при първи такъв случай "заминава" отново. Това може да го направи с бутона "докладвай за нередност" в тази тема.\n14 December 2017, 11:05 #13\nНяма ли кой да напише скрипт, да го делогва след 19.00, то е ясно, че ракията няма кой да му я спре\n14 December 2017, 12:38 #14\nАми освен теб няма други желаещи...\n14 December 2017, 14:10 #15\nЕ, това е повече от честно и справедливо решение\nПоздрави и весели празници !!\n14 December 2017, 23:14 #16\nМите, всеки човек получава втори (трети) шанс в живота. Мисля, че Стефан заслужава да получи своя шанс! Нека е Коледа...!\n15 December 2017, 00:32 #17\nТази вечер си поговорихме със Стефан - благодари сърдечно на всички, подкрепили го в темата Но самия той не желае да му се възстановят отнетите права, това е неговото лично решение\nРедактирано от kygar; 15 December 2017 в 00:32.\n15 December 2017, 10:15 #18\nЩе му мине.... и ще пожелае. Къде ще иде другаде? Няма къде...\nТова действие го знаем, почти всеки наказан се прави на "обидeна госпожица" и после пак тук обратно.\nДоста участници са минали по таз пътека.\nРедактирано от ДРГеоргиев; 15 December 2017 в 10:16.\n15 December 2017, 12:03 #19\nПолучих това на лични:\nПубликувано от Стефан Петров:\nЗдравей, така си ми е повече от добре. Не ми махай наказанието. След, като имам лични съобщения и мога да чета форума, повече не ми трябва. Не мисля, че момента е сега!\nПоздрави и успех!"\nЗначи не му е дошло времето! Когато е готов, да пише на лични, ще му върна правата!\n15 December 2017, 21:51 #20\nДа изчакаме Беров да напише едно скриптче за Симича!\n15 December 2017, 21:55 #21\nПо-лесно ще ми е, да ходя всяка вечер в 19ч. да му спирам...нотите.\nРедактирано от berov; 15 December 2017 в 21:55.\n15 December 2017, 22:08 #22\nАко си говорим честно, то ти си за банан! Ако не ми беше симпатичен, то за теб щеше да ми е все едно. Постарай се когато изказваш мнение в сериозна тема, да си точен в изказа и да не употребяваш недомлъвки! Харесвам те и хумора ти, но поне в сериозните теми, бъди коректен. Това е съвсем приятелска забележка и се надявам да не ме апострофираш! Сега виж до какво ниво е стигнал Дунава и гледай да не отнесе някоя твоя мисъл... !\nРедактирано от Виктор Симов; 15 December 2017 в 22:08.\n20 January 2018, 22:26 #23\nТакааа, след тази тема - https://bgaudioclub.org/showthread.p...Powerbank-7-2V\nСтефан Петров ми драсна няколко лични със съвети каков да правя и след нескопосаните ми опити да направя нещата правилно му пратих едно пакетче с 8 елемента 18650, оригинално зарядно за камера Панасоник и две оригинални батерии. Досега получих от него един майсторски направен пакет с 4 елемента, направен както трябва, зарежда се от оригиналното зарядно, а път камерата индексира заряда на батерията. В момента ми прави още един пакет.\nТа накратко - мераклийска работа. За съжаление, хората като него останаха много малко. Не само в този форум, въобще навсякъде.\nЗатова и от мен глас да му се възстановят правата във форума.\n20 January 2018, 22:30 #24\n21 January 2018, 17:42 #25\nЕ, туй е от миналата година.\nИ още нещо - отдавна не бях общувал с толкова готин и разбран човек.\nРедактирано от dedo pop; 21 January 2018 в 17:43.


Вълнуваща среща с историята за Апостола на българската свобода | Начало\nКакъв е бил Левски като дете? И като младеж? Бил ли е влюбен? Кой е бил най-близкият му човек? През какви премеждия е преминавал? Какъв е бил характерът му? Кой го е предал, за да отиде на бесилото? И на какво ни учи той сега?\nНа тези и още въпроси отговори Христина Богданова, родственица на великия българин, правнучка на сестра му Яна. Г-жа Богданова бе на посещение в Търговище, за да ни върне назад във времето на Апостола по спомени на нейния род.\nПри посещението си в нашия град Христина Богданова се срещна първо с децата и младежите от деветте клуба, носещи името на Левски и ръководени от Веселин Николов, председател на Обществен комитет „Васил Левски”. Младежите изслушаха с голям интерес думите на Христина Богданова, задаваха й въпроси по време на дискусията и бяха подготвили презентация за националния герой.\nГостуването на Христина Богданова в Търговище продължи в Регионален исторически музей. В Славейковото училище бе открита изложба с рисунки на Левски от известни художници. Експозицията бе озаглавена „Аз Васил Лъвский в Карлово роден…”, след което всички гости имаха възможността да запознаят с родственицата на Апостола и да зададат въпросите си за него, които най-силно ги интересуват.\n„Ощe пpeз 1923 г. eднo ceлo, близo дo Tъpгoвищe, e ĸpъcтeнo Bacил Лeвcĸи. Πpeз 1927 г., ĸoгaтo ce имeнyвaт yлицитe нa гpaдa, глaвнaтa e ĸpъcтeнa нa нeгo. B мoмeнтa имeтo мy нocят yчилищa в Oмypтaг, в c. Kpeпчa, Oпaĸa, c. Cлaвянoвo. Oщe 11 yчилищa ca нocили нeгoвoтo имe, нo зa cъжaлeниe, тe вeчe ca зaĸpити. И мaĸap чe пpяĸo cвидeтeлcтвo зa Лeвcĸи в Tъpгoвищe дa нямaмe, иcĸaм дa oбeлeжa, чe тaзи гoдинa ниe cмe длъжни дa ĸaжeм, чe ce нaвъpшвaт и 125 г. oт пpяĸaтa вpъзĸa c peвoлюциoннaтa мpeжa нa Aпocтoлa. Πpeз янyapи 1872 г. в тaзи cгpaдa ce cъздaвa oт Aнгeл Kънчeв чacтният peвoлюциoнeн ĸoмитeт нa Tъpгoвище”, каза директорът на музея Магдалена Жeчeвa пред гостите на изложбата.\n„Силно се вълнувам,че имам възможността да бъда в Търговище, благодаря за поканата и топлото отношение, с което ме посрещнахте. Вярвам в това, че хората имат нужда да опознаят и човешкия образ на Левски, какъв е бил през всички години първо като Васил, а след това и като герой”, разказа пред търговищенци Христина Богданова.\nТя разказа, че Левски е бил млад, буен, жизнен, усмихнат и много смел младеж. Потвърди, че е можел много хубаво и вярно да пее, че е имал силна връзка със своята майка, че се е превъплъщавал по най-различен начин, за да поддържа своето прикритие. Не веднъж бе зададен въпроса: „Какъв би бил Левски днес? С какво би се занимавал в Следвъзрожденска България”. Отговорът на родственицата на Апостола бе: – учител, заради огромната любов към децата, която е имал в себе си.\nУсмихната, земна, позитивна, с изключително красиви сини очи, отразяващи погледа на Левски, Христина Богданова развълнува търговищенци със своето гостуване, които я поканиха да дойде отново, пазейки и споделяйки заветите на Апостола живи и днес.\nПредишнаВсичко около нея е красотаСледващаИзтича срокът за заплащане на местните данъци с отстъпка


Как да направим журналистическо разследване - Забавни статии, стихчета, картинки, вицове, презентации и други смешни неща\nКак да направим журналистическо разследване\nНикой в България не е луд да прави журналистически разследвания – нали ще го набият! Но пък всяка сериозна медия трябва да имитира някакво псевдоразследване по някакъв наболял проблем. Този жанр ви дава възможност хем да проявите социална ангажираност, хем дискретно да интегрирате в текста скрит пиар на фирми, склонни да ви почерпят. Ето един пример как да го направите:\n„Как се купуват гласове в Кърджали”\nРазкрихме схемата на изборната търговия\nТръгваме в ранната зимна утрин към Кърджали. На път сме да открием зловещата схема, по която партиите си купуват гласоподаватели. Това ли е демокрацията? За това ли скачахме по митингите? Такива въпроси си задавам, докато редакционният ни CITROEN си проправя път в мъглата. Шофьорът Цоко мълчи. Пътьом хапваме закуската си – топли, уханни FORNETTI, които се топят в устата и димящо кафе LAVAZZA.\nДа, тежък е живота на разследващия журналист, но и в него си има малките житейски радости.\nПреди да излезем от София, спираме да заредим на SHELL. Качествено гориво, културно обслужване, усмихнати служители – какво повече му трябва на човек?\n– Тия SHELL са великани. – казва Цоко. – Винаги от тях зареждам. Кефят ме, бе!\nПрав е Цоко, мисля си, докато отпивам от леденостудената минерална вода БАНКЯ.\nЗадрямвам по пътя и след около час се събуждам огладнял. Тъкмо навреме – пред нас е ресторант HAPPY BAR & GRILL. Спираме да обядваме. Цоко си поръчва пилешки крилца, а аз – панирани кашкавалчета. Божествени са! Сервитьорката е красива като модел на PACO RABANNE и любезна като майка ми. Чувствам се страхотно. Сметката ни е 17 лева и осем стотинки. Оставям й 18 лева. 92 стотинки бакшиш! Да види, че не съм стиснат.\nПристигаме в Кърджали около два следобяд, настаняваме се в хотел „БАЯЛЦАЛИЕВ”. Просторни стаи, уютно обзавеждане, перфектна атмосфера. Вземам душ и тръгвам по следите на изборната търговия. Пред хотела срещам Мустафа – около 30-годишен мъж, бедно облечен, а не като мен – аз съм с маратонки NIKE и фланелка DOLCHE&GABANA.\n–\tЗнаеш ли нещо за купуването на гласове? – бъркам аз веднага в раната.\n–\tНе – казва Мустафа.\nСтрахът в погледа му ме убеждава, че със сигурност тук има купуване на гласове, но хората не смеят да си кажат.\nУсетил, че съм набарал вярна следа, влизам в бирария ЖАДНОТО ГЪРЛО да утоля жаждата си. Поръчвам си голям HEINEKEN. Това е бирата!\nПодпитвам келнера дали знае нещо за купуването на гласове. Той вдига рамене. Страхът е сковал всичко живо в региона.\nРешен да хвана бика за рогата, отивам директно в общината. Посреща ме служителката Ч. Ц., предлага ми кафе. Любимата ми LAVAZZA! Говорим на всякакви теми, но няма как да избегна щекотливия въпрос: купуват ли се гласове?\n–\tНяма такова нещо – смее се Ч. Ц., а смехът й ми напомня на … Тръгвам си от общината, изтощен от тежкия журналистически труд и се оттеглям за кратка почивка в хотел БАЯЛЦАЛИЕВ. Небрежно полягам в меките постели на „БАШ ЮРГАН – Измир” и се унасям в сладък сън.\nСлед два часа будилникът HAIER неумолимо звъни. Време е за работа! Ставам, избръсвам се със самобръсначка GILETTE, двойно ножче, потупвам обветрените си репортерски бузи с афтършейв NIVEA.\nСлизам в лоби-бара, където ме чака Цоко. Пием по един малък JAMESON за отскок. Но аз не забравям, че тук съм по работа – все пак съм професионалист. Питам директно бармана Сунай:\n–\tНякой предлагал ли ти е да купи гласа ти?\n–\tА, няма такива работи – казва Сунай. – А и аз не съм оттук.\nНе бил оттук! На кого ги разправяш тия работи, мойто момче? На старото журналистическо куче ли?\nДааа, страхът е сковал всичко живо в кърджалийско. Дори барманите не смеят да си кажат.\nДопиваме JAMESON-а с фъстъци, пакетирани от фирма „КАРАКОЛАРОВ” и отиваме да вечеряме с Цоко в механа ТРИТЕ РАКИИ. Поръчвам си голяма СЛИВЕНСКА ПЕРЛА, Цоко си вика БУРГАСКА МУСКАТОВА.\nРакията ме прави агресивен и от упор питам келнера Ахмед – кой купува гласовете в Кърджалийско?\n–\tНе знам за такова нещо – казва Ахмед, а в очите му се чете страх. Той ме лъже, но за мен – големия разследващ журналист – нещата са ясни. Току-що разкрих ужасяващата схема на изборната търговия – всеки гласоподавател е купен, но не смее да си каже.\nДоволен от успеха на разследването си, викам сметката и с Цоко се отправяме към стриптийз-бар „ДИВАТА КАТЕРИЦА”. За моя радост тук катериците наистина са диви. И какви неща правят – ооооо!\nНо аз не се възползвам от това. Защото съм женен! (Миче, четеш ли ми репортажа, мило? Не съм ти изневерил!)\nКато истински професионалист, аз не забравям, че съм тук не за да се възползвам от изложената за продан женска плът, а за да разследвам скандала с купуването на гласове.\nЕдна стриптийзьорка се усуква около мен, сяда в скута ми, опитва се да ме обарва. Каква наивност! В момента, в който тя вече си мисли, че ме е спечелила, аз я разстрелвам с въпроса:\n–\tПродаваш ли гласа си, кучко?\nТя е шокирана. Започва да ми говори на руски:\n–\tОй… что такое… я не панимаю…\nНо за мен всичко е ясно. Това са проститутки- рускини, докарани от една партия (всички знаем коя!) с издадени фалшиви удостоверения, за да гласуват за нея. Каква мерзост!\nОтблъсквам рускинята и казвам, че си тръгвам. Цоко вика, че остава. Нека остане, не мога да го съдя. И работническата класа има право на своите малки удоволствия.\nНа следващата сутрин потегляме обратно към София.\nЦоко мълчи. А и аз не го питам.\nСпираме да заредим на SHELL. Чудесен бензин, фантастично обслужване. Продължаваме по пътя.\nПо радиото звучи новия хит на РУШИ ВИДИНЛИЕВ. Страхотен певец. Ето такава трябва да е съвременната българска музика.\nПътувам към редакцията със скандално разследване за търговията с гласове в Кърджалийско.\nСамо за няколко часа успях да разкрия цялата мръсна схема – всички гласове в този край се купуват. Доказаха го думите на Мустафа, общинарката Ч.Ц., Сунай, Ахмед и руската проститутка (не посмях да я питам как се казва, щото Мичето ще ме убие)…\nНо дали ще публикуват разследването ми?\nДали пък Главния няма да се уплаши от истините, които съм изнесъл?\nЪпарат си купи Колю\nЗабавни статии (425)\nСмешни стихчета (311)\nTropical Islands в Берлин\nИз Mтел операторките


Интериорът на Audi A5 Sportback | Audi.bg\nОт ергономично оформените спортни седалки, през предлагания като опция S line-спортен кожен мултифункционален волан plus с 3-опорен дизайн, скосен от долната си страна, до възможността да превърнете своите собствени желания по отношение на мечтания интериор в реалност - тук и най-дребния детайл е изпълнен с огромно внимание.\nНовите линии на оборудване Ви осигуряват множество разнообразни възможности за индивидуализация. Наред с базовия модел, на Ваше разположение са спортен пакет S line и пакет Audi design selection - за още повече персонализация, особено в областта на интериора на автомобила.\nЕксклузивност без компромиси\nС помощта на Audi exclusive Вашето Audi се превръща не просто в нещо специално, а в нещо персонално Ваше. С многобройните възможности за индивидуализация на екстериора и интериора Вие имате възможност да поръчате Вашия автомобил изцяло според собствения си вкус - разбира се, с обичайното върхово качество.\nПревърнете своето Audi в истински уникат и подарете на Вас и на Вашия автомобил привилегията да бъдете неповторими. С богатата палитра от цветове, многобройни видове кожа и много други възможности за индивидуално оборудване.\nСъвършенство, което можете да докоснете\nПочти няма друг материал, който да създава толкова неповторима атмосфера, колкото дървесината. Ние Ви предлагаме декоративни апликации от подбрани сортове благородна дървесина, с които да придадете неповторим характер на своя автомобил. Асортиментът се простира от класическо ясеново дърво до екзотични сортове като миртово дърво.


Нека следваме Блейк Лайвли – eModno\nТя е млада, красива и талантлива, а стилът й е просто безупречен! Обожаваме излъчването на Блейк Лайвли, защото тя винаги ни очарова с женствено присъствие и елегантна осанка.\nДнес сладураната е наша муза в редовната ни рубрика “Нека следваме звездите”. Много ни допадна един от аутфитите, на който заложи по време на престоя си в Милано. Блейк, която е лице на Gucci, е там като специален гост на модната къща. Визията на звездата е изцяло от италианската марка.\nБлейк е избрала страхотна рокля с принт в синьо-зелено, част от круизната колекция за 2014-а. Харесва ни как коланът, който е част от роклята, кореспондира с шикозните обувки на ток в шоколадов нюанс. Актрисата е допълнила модния сет с кокетна чанта, също от Gucci, в тон с основния цвят на роклята.\nСемпъл макиаж, конска опашка и очарователната усмивка на младата дама допълват до съвършенство визията й. Ако искате да сте стилни и свежи като Лайвли, заложете на нашите модни находки! Подбрахме продукти, вдъхновени от аутфита на звездата, които може да откриете в онлайн магазините: Shopzone.bg, boohoo.com и newlook.com.\nТагове Gucci, Resort 2014, актриса, Блейк Лайвли, звезден стил, Нека следваме звездите, онлайн магазин boohoo.com, онлайн магазин newlook.com, онлайн магазин Shopzone.bg, открадни стила на звездите, Седмица на модата в Милано, стил, тенденции, Шопинг експерт


BiT Новините с Ралица Василева на 4 Октомври – Би Ай Телевизия\nНачало / Новини / BiT Новините с Ралица Василева на 4 Октомври\nBiT Новините с Ралица Василева на 4 Октомври\nBIT Chicago 04/10/2016\tНовини Коментарите са изключени за BiT Новините с Ралица Василева на 4 Октомври 490 Показвания\nПриключи срока за регистрация на кандидат-президентските двойки. Не спират обаче множеството оплаквания на хората за злоупотреба с личните им данни.\nИзключително малко молби за откриване на секции за изборите в чужбина. На какво се дължи слабия интерес на българите в Чикаго?\nМощен ураган бушува в Хаити и се движи на север. Застрашени са не само Карибите, но и Съединените Щати.\nПeшеходецът в България няма абсолютно право да пресича на пешеходна пътека. Този проблем изкара на протест граждани на София.\nНамалиха наказанието на Мария Шарапова. Кога ще я видим отново на корта?\nПредишен Неизбежно ли е бъдещето без въглища\nСледващ BiT Новините с Петя Кертикова на 4 Октомври\nПарламентът в Скопие обсъжда „Северна Македония“\nДнес договорът за промяната на името на Македония влиза за обсъждане в парламента в Скопие. …\n3 m/s, СИ


Успях да си върна стария живот, който алкохола съсипа - Kapkite.com\nHome Успях да си върна стария живот, който алкохола съсипа\nПубликувано на 06.03.2014 от Mari | 0 коментара\nДобър ден, аз съм Михаил. Искам да разкажа и част от моята история, преди Алкофитал да ми помогне да победя\nЗаради алкохола за малко да си разваля семейството и живота, който бях постигнал и винаги съм искал да имам. Загубих работата си заради него, а банките не спираха да ме притискат за вноските. Всичко на тема издръжка беше върху ръцете на съпругата ми. Едвам смогвахме, а аз постоянно пиех. Карахме се постоянно и един ден тя ми каза, че ми дава почивка за един месец, в който да се променя или нещата приключват. Това ме натъжи страшно много и няколко дена изобщо бях изчезнал от света. Започнах да обикалям по лекари, да търся възможност да оправя всичко. Никой не можеше да ми даде гаранция, че ще спра алкохола. В интернет намерих капките за лечение на алкохолизъм Алкофитал. Това бе следващата възможност, която се надявах да ми помогне и вярвах, че ще се справя. Така и стана. Започнах лечението и постепенно с това количествата, на алкохола който пиех, намаляха. За срока, който съпругата ми ми постави, аз не успях да я спечеля отново. Но й дадох да разбере, че имам намерение да се променя. Бях започнал да се превръщам в стария човек, с който тя искаше да живее. Капките Алкофитал помогнаха и на мене и аз съм много щастлив, че ги открих.\nПубликувано в: Отзиви Етикети: алкохолни проблеми, лечение на алкохолизъм, проблеми с алкохола


DirectAdmin: какви предимства носи на вашата компания?\nDirectAdmin е сред 5-те най-добри контролни панела, налични на пазара. С редица функции, приятелски и добре организиран интерфейс и ниска цена, той може да достави почти всякакви нужди, независимо от хостинг средата.\nЗа пълната статия на DirectAdmin ...\nПосетете The Stack\nОтзиви The Stack\nИндия Канада Съединени щати Великобритания\nГермания Франция Полша Канада Естония\nПосетете Hosting Walk\nОтзиви Hosting Walk\nСъединени щати Великобритания Франция Канада\nПосетете Promo Hosts\nОтзиви Promo Hosts\nХостинг на Viet.vn\nПосетете Hosting Viet.vn\nОтзиви Hosting Viet.vn\nГермания Канада Франция Съединени щати Полша\nПосетете Host Poco\nОтзиви Host Poco\nРезултат - 6.2\nВеликобритания Съединени щати Индия\nПосетете Host 4Geeks\nОтзиви Host 4Geeks\nDirectAdmin е един от най-популярните контролни панели в света. Считан за един от най-евтините, стабилни и с най-добро представяне, той е завладял милиони потребители, главно сега, с последните промени в цените на cPanel.\nВъпреки това много хора все още се съмняват дали да го приемат окончателно. Добра алтернатива ли е на cPanel? Какви функции се предлагат? Какви предимства носи на вашата компания?\nМалко за DirectAdmin\nСъщо така се счита за един от най-лесните за използване контролни панели. В него всичко е представено на един екран, където е възможно да имате достъп до администраторски опции, имейл, файлов мениджър и много други.\nВ допълнение, DirectAdmin също е една от предпочитаните алтернативи за потребители на виртуални и специализирани сървъри. За разлика от автоматизирания подход на cPanel, той предлага опции за ръчно конфигуриране за основната обвивка.\nDirectAdmin е наличен за Cloud Linux, RedHat Enterprise / CentOS, Debian и FreeBSD сървъри.\nDirectAdmin е панел, който улеснява управлението на VPS сървъра. Използвайки панела Direct Admin, можем да извършваме дейности на сървъра, които обикновено изискват познания за текстовия режим на Linux.\nПримери за дейности, които могат да бъдат по-лесни за изпълнение с DirectAdmin, са например отделно архивиране на файлове, управление на домейни, създаване и управление на бази данни или създаване на хостинг и имейл акаунти в сървъра. DirectAdmin е и един от най-лесните за използване панели от този тип. Поради тази причина се препоръчва особено за начинаещи потребители.\nОсновните характеристики на този контролен панел\nВ DirectAdmin има многобройни функции, които ще ви помогнат да се справите с всички аспекти на вашето приложение. Те включват:\nИнтегрирана система за поддръжка: което ви помага да осигурите по-добро обслужване на клиентите, без да се нуждаете от външно решение за управление на билети;\nДвуфакторно удостоверяване: което носи по-голяма сигурност на достъпа;\nПриставки система: което ви позволява да разширите изключително много функционалността DirectAdmin;\nПълна персонализация: което ви позволява да промените всички аспекти на интерфейса на контролния панел. И все още е възможно да импортирате нови дизайни чрез раздела "Skins".\nUnlimited domains: всички лицензи DirectAdmin нямат ограничение за хостинг домейни или потребителски акаунти.\nЛесна миграция от cPanel: Екипът на DirectAdmin работи усилено и създаде механизъм за миграция от cPanel, който улеснява приемането му.\nОще опции за уеб сървър: Той първоначално приема Apache, Nginx, LiteSpeed и OpenLiteSpeed, така че можете да изберете уеб сървъра, който най-добре ви подхожда.\nВ допълнение, DirectAdmin има три нива на достъп, всяко с редица уникални функции. Те саАдминистратор, с достъп до трите нива;Дистрибутор, който също има достъп до потребителско ниво; иПотребител, с уникален достъп до тяхното ниво.\nКакви предимства носи DirectAdmin на вашата компания?\nЕ, вече прочетохме, че DirectAdmin е чудесен контролен панел и предлага много функции. Но какви предимства може да донесе на вашата компания? Защо да го изберете пред толкова много други?\nПредимствата са много, но сред тях са лекота на използване, производителност, стабилност, поддръжка и ниска цена. След това проверявате всеки по-подробно и разберете защо DirectAdmin е толкова изгодна опция.\nDirectAdmin се откроява изключително много с лекотата си на използване. И начинаещи, и напреднали потребители могат да го използват без проблеми, тъй като за разлика от други опции като cPanel, които в началото могат да бъдат много сложни, той носи изключително прост и приятелски интерфейс.\nВсичко е разделено на три основни категории: & ldquo; Вашият акаунт & rdquo ;, & ldquo; Имейл мениджър & rdquo; и & ldquo; Разширени функции & rdquo; и навигацията между подкатегориите е изключително лесна. Освен това, с възможностите за персонализиране, е възможно да приспособите контролния панел към вашите специфични нужди.\nТова означава, че вие и вашите служители можете бързо да се адаптирате към DirectAdmin и да се възползвате максимално от самото начало; без спад в производителността и без необходимост от обучение.\nDirectAdmin е проектиран да бъде опростен, компактен и в същото време да предлага страхотна производителност. Това е така, защото използва най-малко възможните хардуерни ресурси и предлага максимума на своите клиенти.\nПо този начин той е идеален за всички видове хостинг среди. От евтини VPS устройства до ултра-здрави специализирани сървъри, можете да се възползвате максимално от ресурсите на машината.\nКлиентите, използвали cPanel и мигрирали към DirectAdmin, съобщават, че новият панел напуска сървъра по-бързо от предишния панел.\nОсвен отлична производителност, DirectAdmin е и изключително стабилна, изискваща малка поддръжка. С него престоите са рядкост, тъй като той може автоматично да се възстанови от сривове, изпращайки известия до администратора за допълнителни действия.\nОсвен това DirectAdmin е напълно независим. Това означава, че администраторите са свободни да надстройват / понижават услугите, библиотеките, софтуера на Linux и т.н., без да се страхуват от повреда на панела.\nПоддръжката винаги е разграничител във всяка услуга и с DirectAdmin тя се откроява. На разположение на потребителите на панела са няколко канала, които могат да отговорят на техните въпроси по всяко време и по всякакъв начин.\nВ Базата знания например има многобройни статии и уроци, посветени на най-разнообразните въпроси и проблеми. Във форума на общността можете да задавате въпроси и да задавате въпроси директно на други потребители.\nDirectAdmin също така предоставя технически документи за консултация, HelpDesk за директен контакт и сайт за помощ, който може да бъде полезен за вас и вашите клиенти.\nИ накрая, едно от най-атрактивните предимства на DirectAdmin: неговата ниска цена. Това е най-евтиният контролен панел сред петте най-добри налични на пазара, без, както видяхме, да отстъпва по други въпроси.\nТака че можете да имате страхотен контролен панел, който отговаря на всички ваши нужди, без да се налага да инвестирате много. Това всъщност е причината толкова много потребители да мигрират от cPanel към DirectAdmin, както ще видим по-долу!\nПромени в цените на DirectAdmin и cPanel\nНаскоро беше обявено, че цените на cPanel, най-популярният на пазара, ще бъдат променени и начинът, по който това ще бъде направено, ще бъде изненадан. Дотогава контролният панел беше лицензиран за сървър, с неограничени домейни и фиксирана цена.\nОт 1 септември обаче ще има нови лицензионни пакети и допълнителни такси в зависимост от броя на домейните. С това някои потребители могат да увеличат разходите си с до 600%!\nОчевидно мнозина са започнали да изоставят cPanel и предпочитаната алтернатива за повечето е DirectAdmin. Но наистина ли е добра алтернатива?\nОт всичко, което проверихме в целия текст, можем да заключим, че е така. DirectAdmin е чудесен контролен панел, предлага няколко функции и носи редица предимства на вашата компания. Всичко това за една от най-ниските цени на пазара.


ВМРО: Имигранти наръгаха с нож наша съмишленица | Общество | Новини от България и Света | OFFNews.bg\nВМРО: Имигранти наръгаха с нож наша съмишленица\nOFFNews Последна промяна на 02 ноември 2013 в 16:39 11149 37\n20-годишна продавачка в магазин на ул. „Пиротска“ е нападната тази нощ към 2 часа, съобщава МВР.\nНа място са изпратени полицейски екипи, пострадалата 20-годишна жена е откарана в болница с порезни рани.\nОт пресцентъра на ВМРО-БНД съобщават, че младата Виктория е "нападната от лица от африканско-арабски произход в близост до джамията".\nТя е наръгана 10 пъти с нож в магазина, в който работи. В момента Виктория е настанена в „Пирогов“, уточняват от ВМРО-БНД.\nВики е наша съмишленица и приятелка. Тя е част от ансамбъла на ВМРО за народни песни „Гоце Делчев", съобщи заместник-председателят на ВМРО Ангел Джамбазки.\nУстановен е мъжът, нападнал 20-годишната жена. В столицата се провежда полицейска операция за задържането му, съобщават от СДВР.\nНападателят е отмъкнал около 300 лева от оборота на магазина.\nВМРО-БНД проведоха днес следобед открито събрание на ул. „Пиротска“ 5. След заседанието Джамбазки обяви, че партията "дава ултиматум на властта от една седмица, в който искаме София да бъде изчистена от нелегални имигранти и да бъде въведен ред".\nАко ултиматумът не бъде изпълнен, обмисляме самоорганизация от доброволни граждански патрули, които ще пазят реда в столицата, каза още заместник-председателят на ВМРО-БНД.\nВ неделя от 13 ч. ВМРО организира шествие срещу "имигрантското нахлуване".\nпиротска нападение имигранти ВМРО виктория продавачка СДВР\n03.11 2013 в 13:34\nТова е разликата между двата случая. Единият е криминална хроника. Едно от многото убити, изнасилени и бити момичета, на които не обръщаме внимание и повдигаме рамене, защото са жертва именно на сексисткото, хетерономно и патриархално българско общество, където насилието (физическо и психическо) над жените е нормализирано и превърнато в леснопрглъщаемо ежедневие. Където заливанията с киселина от вярващи, че дадена жена е тяхна собственост, бяха епидемия, но не предизвикаха масова обществена реакция. Където жената е учена да бъде послушнен и добър придатък към мъжа.\nДругият случай е национален въпрос. Той се превръща в повод за заплахи за погроми и открити искания за “прочистване” на страната от чужденци и мигранти. Всички такива са поставени под общ знаменател, всички са изнасилвачи, убийци и крадци. Неонацистите от ВМРО и Национална съпротива зоват за кървава отплата и самоогранизирани патрули, които да “изметат” улиците. Самоглорифицираният образ на “нас, българите” се противопоставя на този на “другите” – “нецивилизовани” “диваци”, с “арабско-африкански” произход, убийци и изнасилвачи. Маргинални фигури от сцената на политическата проституция вдигат гневен глас и с пяна на уста фантазират на глас български еквивалент на кафевите ризи, който трябва да “наложи ред”, ако държавата не го направи. Вестници и електронни сайтове излизат със заглавия от рода на ”Арабин направи на решето млада българка на пъпа на София!”, а ченгетата заливат улиците, вживяващи се в ролята си на кучета-следотърсачи, претърсващи центъра на града за тъмно или светлокафяви хора, опасни по презумпция. Атака маршурива в Елхово. Приятели с арабски произход не смеят да излязат от домовете си.\nТрагедията на момичетата не е от значение за отмъстителите. Гневът и пенестите речи не биха били там, ако тя беше наръгана от българин. Те се случват само и единствено, за да захранят мелницата на омразата, от която живеят групи като ВМРО, АТАКА и Национална съпротива. Страхът е техен специалитет и те знаят как да го използват, капитализирайки на гърба на кръвта на едно невинно момиче, за да могат утре отново да легитимират присъствието си в електоралния цирк. Момичето за тях е средство. Фактите – само и единствено използвани, когато са в полза на реториката на омразата, която е единствената, която владеят. Защото днес са мигрантите, вчера бяха българските роми и турци. Утре ще са левичари и анархисти. Така е работил, работи и ще работи фашизмът. Той има нужда от враг и страх и без значение дали врагът е иситнски или въображаем, фашизоидите имат приготвена своята жълта звезда, готови да окачат на ревера на всеки враг на “нацията” и “българщинАта”. Уви, тази реторика намира достатъчно последователи в нашето общество на открити и гардеробни фашисти.\n03.11 2013 в 13:25\nВемероистите дрънкат за цяла банда мъже, които нападнали девойката през нощта... СДВР е идентифицирало и издирва един мъж. Кво да си говорим повече за надъханяците - те и скинарите през соц-времената имаха "граждански патрули" и бъхтеха циганите навсякъде, где ги мернат извън гетата. Въобще - мила родна картинка, връщайте Тато!\n03.11 2013 в 13:08\nАха. Сега така ли вече стана. Ама нямате ли и вие приятелки, майки, или пък сесктри. Започвате да викате за подкрепа, за да разбиране, едва когато станете сами жертва на онази престъпност, която инак игнорирате по преузмпция когато несе допре до вас. Защо например не протестирате заради положението с нарасналата престъпност, където няма емигранти, няма цигани намесени в нея, а я подминавате високомерно и мълчаливо. Когато съм си ги имал подобни проблеми, и съм се оплаквал на същите тези галоши от МВРО, те тогава защо ми се смееха подигравателно, а сега търсят съчувствието ми. И защо от МВРО искат студентска активност? за да могат да се влеят и те в на студентите протестите ли им, за да ги използват с политическата си цел ли. Съжалявам, не ставам част от догановите маневри, целящ опорочаването, или пък обезсмилянето на протеста на студентите. С две думи. Не става част от предизборните подготовки за нови предсрочни избори, от страна на БСП/ДПС и на Атака.\n03.11 2013 в 10:50\nима си полиция да, и тая полиция трябва да почне да действа, а не някви псевдо-патриоти които ти величаеш да си издействат легално да могат да се саморазправят с хората, щото днес ще се саморазправят с някой сириец, утре може да решат че ти им пречиш, а вдругиден да поискат и народен съд. Аман от боленовци и подобни издънки, оня па щеше граждански арести на протестиращи да прави\n03.11 2013 в 10:45\nНе е хубаво да се лъже, ей!!!\n8-ма по брой полицаи на глава от населението, от къде я намери тази статистика? Я дай линк, дай аргументи, дай доказателства, за първи път чувам такова нещо, а специално по селата, оплакванията са ЧЕ ПОЛИЦАИТЕ НЕ СТИГАТ!!!\nНещо много различно ми говориш от това, което чувам от самите полицаи, да вземеш да си подкрепиш с нещо думите?\n03.11 2013 в 10:30\nВярно ли е, че "патриотичната" търговоия с алкохол и цигари в този и други магазини се върти от Каракачанов и Джамбаз чрез поставени лица?! Затова и магазинерките са "симпатизантки на ВМРО"!\n03.11 2013 в 10:25\nКаква е обществената потребност от алкохол и цигари в 2 часа през нощта? Или крадците и наркоманите посещават магазините в 2 часа през нощта, докато такива като Джамбаз и Каракачанов минават през магазините през деня за да събират ЗАКОННО оборота от "патриотичната" търговия с алкохол и цигари?! Кой беше главния ортак на ВМРо в "неговия" приватизационен фонд "Мизия, Тракия, Македония" (ПФ-МТМ): М. Стайков и полулегалната спиртоварна СИС-Индустрис на ДС-Гъцо Триперо Първанов! Дори централата на "ПФ на ВМРО" не беше на Пиротска 5, а в тогавашната централа на СИС на бул. П. Славейков! Защо никой не захваща Приватизиационните фондове и далаверите им и особенно ПФ-МТМ?!\n03.11 2013 в 10:14\nАми свиквай! Вчера мутри, покровителствани от политиците, днес се добавят арабските бандити и наркомани, утре очаквай ДС-шпиц-командите на МВРовците! Някаква разлика има ли? Всичките са от криминалния сектор, независимо с какво прикритие се комуфлират! Като добавиш и хилядите мутро-полицаи, които също се движат на тумби!\n03.11 2013 в 09:31\nЩо за малоумие е това,нашето...всеки се радва на рахата си в "окопа" и не мисли,че утре и на негов\nблизък/а/може да се случи "случка"?Щом Ви пречат националистите и патриотите,ами хубаво,бе!\nИзлезте от дупките си и покажете как трябва да се реагира при безчинства,независимо от кого и\nот какъв вид...Ама то си имало полиция...дрън-дрън,оправдание,отдавна знаем,че всичко е "проформа"в БГ.И така е вече от десетилетия...Ама,казвате,много важно-на мен ,нали ми е добре?\nИ после-нацията ни загивала,ама много важно,нали аз съм жив и бизнесчето ми върви...!\nДокога,обаче?Ако,имате,наследници,как мислите,какво ще им оставите-най-лесно се губят пари,\nимоти и здраве....остава душата,идеите,делата...\n03.11 2013 в 08:47\nМда. Съгласен съм. Не е нормално това, а полицията вместо да пази мангалите зад Александър Невски, да пази българския народ!\nКак може да се групират, формират и да отцепват целия центъра да пазят 50 циганина и 240 мангала от народната любов, а да няма патрулки на всеки ъгъл, където се е насъбрала негърската измет на чад и т.н.